**สมรรถนะสำคัญของผู้เรียน (Rubric)**

**สำหรับโรงเรียนในสังกัดองค์การบริหารส่วนจังหวัดศรีสะเกษ ประกอบด้วย 5 สมรรถนะ 7 ตัวชี้วัด**

**สมรรถนะที่ 1 ความสามารถในการสื่อสาร**

**ตัวชี้วัดที่ 1** ใช้ภาษาถ่ายทอดความรู้ ความเข้าใจ ความคิด ความรู้สึก และทัศนะของตนเองด้วยการพูดและการเขียน

|  |  |  |  |  |
| --- | --- | --- | --- | --- |
| **พฤติกรรมบ่งชี้** | **ระดับคุณภาพ** | | | |
| **ดีเยี่ยม (4)** | **ดี (3)** | **พอใช้ (2)** | **ปรับปรุง (1)** |
| 1. พูดถ่ายทอดความรู้ ความเข้าใจจากสารที่อ่าน ฟัง หรือดูตามที่กำหนดได้ | พูดถ่ายทอดความรู้  ความเข้าใจจากสารที่อ่าน  ฟัง หรือดู ตามที่กำหนดได้  อย่างถูกต้อง ครบถ้วน ชัดเจน และมั่นใจ | พูดถ่ายทอดความรู้  ความเข้าใจจากสารที่อ่าน  ฟัง หรือดู ตามที่กำหนดได้  อย่างถูกต้อง ครบถ้วน ชัดเจน | พูดถ่ายทอดความรู้  ความเข้าใจจากสารที่อ่าน  ฟัง หรือดู ตามที่กำหนดได้  ไม่ชัดเจน | พูดถ่ายทอดความรู้  ความเข้าใจจากสารที่อ่าน  ฟัง หรือดู ตามที่กำหนดไม่ได้ |
| 2. พูดถ่ายทอดความคิด ความรู้สึก และทัศนะของตนเองจากสารที่อ่าน ฟัง หรือดูตามที่กำหนดได้ | พูดถ่ายทอดความคิด ความรู้สึกและทัศนะ  จากสารที่อ่าน ฟัง หรือดู  ตามที่กำหนด  ได้อย่างสมเหตุสมผล  ชัดเจน และมั่นใจ | พูดถ่ายทอดความคิด ความรู้สึกและทัศนะ  จากสารที่อ่าน ฟัง หรือดูตามที่กำหนดได้อย่างมีเหตุผล | พูดถ่ายทอดความคิด ความรู้สึก และทัศนะ  จากสารที่อ่าน ฟัง หรือดูตามที่กำหนด โดยมีเหตุผล  ไม่เพียงพอ | พูดถ่ายทอดความคิด ความรู้สึกและทัศนะ  จากสารที่อ่าน ฟัง หรือดูตามที่กำหนดให้ไม่ได้ |
| 3. เขียนถ่ายทอดความรู้ ความเข้าใจจากสารที่อ่าน ฟัง หรือดูตามที่กำหนดได้ | เขียนถ่ายทอดความรู้  ความเข้าใจจากสารที่อ่าน ฟัง หรือดู ตามที่กำหนด  ได้อย่างถูกต้อง ครบถ้วน  มีข้อบกพร่องในการใช้ภาษา วรรคตอน และการเขียน  คำไม่เกิน 2 แห่ง | เขียนถ่ายทอดความรู้  ความเข้าใจจากสารที่อ่าน ฟัง หรือดูตามที่กำหนด  ได้อย่างถูกต้องครบถ้วน  มีข้อบกพร่องในการใช้ภาษา วรรคตอน และการเขียน  คำตั้งแต่ 3 แห่ง  แต่ไม่เกิน 5 แห่ง | เขียนถ่ายทอดความรู้  ความเข้าใจจากสารที่อ่าน ฟัง หรือดู ตามที่กำหนดได้ และมีข้อบกพร่องในการใช้ภาษา วรรคตอน และ  การเขียนคำตั้งแต่ 6 แห่ง  ขึ้นไป | เขียนถ่ายทอดความรู้  ความเข้าใจจากสาร  ที่อ่าน ฟัง หรือดู ตามที่กำหนดไม่ได้ |
| **พฤติกรรมบ่งชี้** | **ระดับคุณภาพ** | | | |
| **ดีเยี่ยม (4)** | **ดี (3)** | **พอใช้ (2)** | **ปรับปรุง (1)** |
| 4. เขียนถ่ายทอดความคิด ความรู้สึก และทัศนะของตนเองจากสาร  ที่อ่าน ฟัง หรือดูจากที่กำหนดได้ | เขียนถ่ายทอดความคิดความรู้สึก และทัศนะ  ของตนเองจากสารที่อ่าน  ฟัง หรือดู ได้อย่างสมเหตุสมผล มีข้อบกพร่องในการใช้ภาษา วรรคตอน และการเขียนคำ ไม่เกิน 2 แห่ง | เขียนถ่ายทอดความคิด ความรู้สึก และทัศนะ  ของตนเองจากสารที่อ่าน  ฟัง หรือดู ได้อย่างมีเหตุผล  มีข้อบกพร่องในการใช้ภาษา วรรคตอน และการเขียนคำตั้งแต่ 3 แห่ง  แต่ไม่เกิน 5 แห่ง | เขียนถ่ายทอดความคิด ความรู้สึก และทัศนะ  ของตนเองจากสารที่อ่าน  ฟัง หรือดู ที่กำหนดให้  โดยมีเหตุผลไม่เพียงพอ  และมีข้อบกพร่อง  ในการใช้ภาษา วรรคตอน และการเขียนคำ  ตั้งแต่ 6 แห่งขึ้นไป | เขียนถ่ายทอดความคิด ความรู้สึก และทัศนะ  ของตนเองจากสารที่อ่าน  ฟัง หรือดู ที่กำหนดให้ไม่ได้ |

**สมรรถนะที่ 2 ความสามารถในการคิด**

**ตัวชี้วัดที่ 1** คิดพื้นฐาน (การคิดวิเคราะห์)

|  |  |  |  |  |
| --- | --- | --- | --- | --- |
| **พฤติกรรมบ่งชี้** | **ระดับคุณภาพ** | | | |
| **ดีเยี่ยม (4)** | **ดี (3)** | **พอใช้ (2)** | **ปรับปรุง (1)** |
| 1. จำแนกข้อมูล จัดหมวดหมู่ จัดลำดับความสำคัญของข้อมูลและเปรียบเทียบข้อมูลในบริบทที่เป็นสิ่งใกล้ตัว | มีพฤติกรรมบ่งชี้ ดังนี้  1. จำแนกข้อมูลได้  2. จัดหมวดหมู่ข้อมูลได้  3. จัดลำดับความสำคัญ  ของข้อมูลได้  4. เปรียบเทียบข้อมูลได้ | มีพฤติกรรมบ่งชี้  3 พฤติกรรม | มีพฤติกรรมบ่งชี้  2 พฤติกรรม | มีพฤติกรรมบ่งชี้  1 พฤติกรรม หรือไม่มีเลย |
| 2. เชื่อมโยงความสัมพันธ์ของข้อมูลที่พบเห็น ในบริบทที่เป็นสิ่งใกล้ตัว | เชื่อมโยงความสัมพันธ์  ของข้อมูลต่างๆ กับเหตุการณ์  ที่พบเห็นในชีวิตประจำวัน  ได้อย่างถูกต้อง ร้อยละ 80 ขึ้นไปของจำนวนครั้งที่ปฏิบัติ | เชื่อมโยงความสัมพันธ์  ของข้อมูลต่างๆ กับเหตุการณ์ที่พบเห็น  ในชีวิตประจำวันได้  ร้อยละ 60-79  ของจำนวนครั้งที่ปฏิบัติ | เชื่อมโยงความสัมพันธ์  ของข้อมูลต่างๆ กับเหตุการณ์ที่พบเห็น  ในชีวิตประจำวันได้  ร้อยละ 40-59  ของจำนวนครั้งที่ปฏิบัติ | เชื่อมโยงความสัมพันธ์  ของข้อมูลต่างๆกับเหตุการณ์  ที่พบเห็นในชีวิตประจำวัน  ต่ำกว่า ร้อยละ 40  ของจำนวนครั้งที่ปฏิบัติ |
| 3. ระบุรายละเอียด คุณลักษณะ และความคิดรวบยอดของข้อมูลต่างๆ ที่พบเห็นในบริบทที่เป็นสิ่งใกล้ตัว | ระบุรายละเอียด คุณลักษณะ และความคิดรวบยอดของข้อมูลต่างๆ ที่พบเห็นในชีวิตประจำวัน  ได้ถูกต้อง และครบถ้วน | ระบุรายละเอียด คุณลักษณะ  และความคิดรวบยอดของข้อมูลต่างๆ ที่พบเห็นในชีวิตประจำวันได้ถูกต้อง  แต่ไม่ครบถ้วน | ระบุรายละเอียด คุณลักษณะ และความคิดรวบยอดของข้อมูลต่างๆ  ที่พบเห็นในชีวิตประจำวัน  ได้ถูกต้องเป็นบางส่วน  และไม่ครบถ้วน | ระบุรายละเอียด คุณลักษณะ และความคิดรวบยอดของข้อมูลต่างๆ  ที่พบเห็นในชีวิตประจำวันไม่ได้ |

**ตัวชี้วัดที่ 2** คิดขั้นสูง (การคิดสังเคราะห์ คิดสร้างสรรค์ คิดอย่างมีวิจารณญาณ)

|  |  |  |  |  |
| --- | --- | --- | --- | --- |
| **พฤติกรรมบ่งชี้** | **ระดับคุณภาพ** | | | |
| **ดีเยี่ยม (4)** | **ดี (3)** | **พอใช้ (2)** | **ปรับปรุง (1)** |
| 1. คิดสังเคราะห์ เพื่อนำไปสู่การสร้าง  องค์ความรู้ หรือสารสนเทศประกอบ  การตัดสินใจเกี่ยวกับตนเอง  และสังคมได้อย่างเหมาะสม | รวบรวมข้อมูล จัดกระทำข้อมูล และนำข้อมูล  ที่เกี่ยวข้องมาหลอมรวม สรุปเป็นองค์ความรู้ หรือสารสนเทศเพื่อวางแผนประกอบการตัดสินใจ  ที่เกี่ยวกับตนเอง  และสังคมได้ | รวบรวมข้อมูล จัดกระทำข้อมูล และนำข้อมูลที่เกี่ยวข้องมาหลอมรวม  สรุปเป็นองค์ความรู้ หรือสารสนเทศเพื่อวางแผนประกอบการตัดสินใจที่เกี่ยวกับตนเอง หรือสังคมได้ | รวบรวมข้อมูล จัดกระทำข้อมูล และนำข้อมูล  ที่เกี่ยวข้อง มาหลอม  รวมกันได้ | รวบรวมข้อมูล จัดกระทำข้อมูล และนำข้อมูล  ที่เกี่ยวข้องมาหลอม  รวมกันไม่ได้ |
| 2. คิดอย่างสร้างสรรค์ เพื่อนำไปสู่  การสร้างองค์ความรู้ใหม่ หรือ  สารสนเทศประกอบการตัดสินใจ  เกี่ยวกับตนเอง และสังคม  ได้อย่างเหมาะสม | คิดริเริ่มสร้างสรรค์  สิ่งแปลกใหม่ในทางบวก  ที่ใช้หรือนำไปประยุกต์ใช้  เพื่อประโยชน์ต่อตนเอง  และสังคมได้ | คิดริเริ่มสร้างสรรค์  สิ่งแปลกใหม่ในทางบวก  ที่ใช้หรือนำไปประยุกต์ใช้  เพื่อประโยชน์ต่อตนเอง  หรือสังคมได้ | คิดริเริ่มสร้างสรรค์  สิ่งแปลกใหม่ได้ | คิดริเริ่มสร้างสรรค์  สิ่งแปลกใหม่ในทางบวกไม่ได้ หรือประยุกต์นำไปใช้ไม่ได้ |
| 3. คิดอย่างมีวิจารณญาณ เพื่อนำไปสู่  การสร้างองค์ความรู้ หรือสารสนเทศประกอบการตัดสินใจเกี่ยวกับตนเอง และสังคมได้อย่างเหมาะสม | คิดแบบองค์รวมโดยใช้เหตุผล หลักฐานเชิงตรรกะ  มาวิเคราะห์สิ่งต่างๆ ให้แน่ชัดอย่างสมเหตุ สมผล และ  สรุป/ตัดสินใจเลือกทางเลือกที่เหมาะสมต่อตนเองและสังคมได้ | คิดแบบองค์รวมโดยใช้เหตุผล หลักฐานเชิงตรรกะมาวิเคราะห์ สิ่งต่างๆ  อย่างสมเหตุสมผล  แต่ไม่ครอบคลุมทุกด้าน | คิดแบบองค์รวมโดยใช้เหตุผล หลักฐานเชิงตรรกะมาวิเคราะห์สิ่งต่างๆ  แต่ไม่สมเหตุสมผล | คิดแบบองค์รวมโดยใช้เหตุผล หลักฐานเชิงตรรกะมาวิเคราะห์สิ่งต่างๆ  อย่างสมเหตุสมผลไม่ได้ |

**สมรรถนะที่ 3 ความสามารถในการแก้ปัญหา**

**ตัวชี้วัดที่ 1** ใช้กระบวนการแก้ปัญหาโดยวิเคราะห์ปัญหา วางแผนในการแก้ปัญหา ดำเนินการแก้ปัญหา ตรวจสอบ และสรุปผล

|  |  |  |  |  |
| --- | --- | --- | --- | --- |
| **พฤติกรรมบ่งชี้** | **ระดับคุณภาพ** | | | |
| **ดีเยี่ยม (4)** | **ดี (3)** | **พอใช้ (2)** | **ปรับปรุง (1)** |
| 1. วิเคราะห์ปัญหา  1.1 ระบุปัญหาที่เกิดขึ้นกับตนเอง | ระบุปัญหาต่างๆ ที่เกิดขึ้นกับ  ตนเองที่ตรงกับสภาพปัญหา  ได้มากกว่า 2 ปัญหา | ระบุปัญหาต่างๆ ที่เกิดขึ้นกับ  ตนเองที่ตรงกับสภาพปัญหา ได้ 2 ปัญหา | ระบุปัญหาต่างๆ ที่เกิดขึ้นกับตนเองที่ตรงตามสภาพปัญหา ได้ 1 ปัญหา | ระบุปัญหาที่เกิดขึ้นกับตนเองไม่ได้หรือระบุปัญหาได้  แต่ไม่ตรงกับสภาพปัญหา |
| 1.2 ระบุปัญหาที่เกิดขึ้นกับบุคคล  ใกล้ตัว | ระบุปัญหาต่างๆ ที่เกิดขึ้นกับบุคคลใกล้ตัวที่ตรงกับสภาพปัญหาได้มากกว่า 2 ปัญหา | ระบุปัญหาต่างๆ ที่เกิดขึ้นกับบุคคลใกล้ตัวที่ตรงกับสภาพปัญหาได้ 2 ปัญหา | ระบุปัญหาต่างๆ ที่เกิดขึ้นกับบุคคลใกล้ตัวที่ตรงกับสภาพปัญหาได้ 1 ปัญหา | ระบุปัญหาที่เกิดขึ้นกับบุคคลใกล้ตัวไม่ได้หรือระบุปัญหาได้แต่ไม่ตรงกับสภาพปัญหา |
| 1.3 ระบุสาเหตุของปัญหา | ระบุสาเหตุของปัญหาต่างๆ  ที่เกิดขึ้นได้สอดคล้อง  กับปัญหามากกว่า 2 สาเหตุ | ระบุสาเหตุของปัญหาต่างๆ  ที่เกิดขึ้นได้สอดคล้อง  กับปัญหา 2 สาเหตุ | ระบุสาเหตุของปัญหาต่างๆ  ที่เกิดขึ้นได้สอดคล้อง  กับปัญหา 1 สาเหตุ | ระบุสาเหตุของปัญหาต่างๆที่  เกิดขึ้นไม่ได้หรือระบุสาเหตุได้ แต่ไม่สอดคล้องกับปัญหา |
| 1.4 จัดระบบข้อมูล | จำแนกและจัดหมวดหมู่สาเหตุของปัญหาได้ถูกต้องทุกสาเหตุ | จำแนกและจัดหมวดหมู่สาเหตุของปัญหา  ได้ถูกต้อง 2 ใน 3 สาเหตุ | จำแนกและจัดหมวดหมู่สาเหตุของปัญหา  ได้ถูกต้อง 1 ใน 3 สาเหตุ | จำแนกและจัดหมวดหมู่สาเหตุของปัญหาไม่ได้  หรือไม่มีการจัดหมวดหมู่ |
| 1.4.1 การจำแนก |
| 1.4.2 การจัดลำดับ | มีการจัดลำดับความสำคัญสาเหตุของปัญหาได้อย่างสมเหตุสมผลทุกสาเหตุ | มีการจัดลำดับความสำคัญสาเหตุของปัญหาได้อย่างสมเหตุสมผล 2 ใน 3 สาเหตุ | มีการจัดลำดับความสำคัญสาเหตุของปัญหาได้อย่างสมเหตุสมผล 1 ใน 3 สาเหตุ | ไม่มีการจัดลำดับความสำคัญสาเหตุของปัญหาหรือจัดได้ ไม่สมเหตุสมผล |
| 1.4.3 การเชื่อมโยง | แสดงการเชื่อมโยงความ สัมพันธ์ระหว่างสาเหตุของปัญหาและผลที่จะเกิดขึ้นได้โดยมีข้อมูลสนับสนุนอย่างสมเหตุสมผลทุกสาเหตุ | แสดงการเชื่อมโยงความ สัมพันธ์ระหว่างสาเหตุของปัญหาและผลที่จะเกิดขึ้นได้โดยมีข้อมูลสนับสนุนอย่างสมเหตุสมผล 2 ใน 3 สาเหตุ | แสดงการเชื่อมโยงความ สัมพันธ์ระหว่างสาเหตุของปัญหาและผลที่จะเกิดขึ้นได้โดยมีข้อมูลสนับสนุนอย่างสมเหตุสมผล 1 ใน 3 สาเหตุ | ไม่มีการแสดงการเชื่อมโยงความสัมพันธ์ระหว่างสาเหตุ ของปัญหาและผลที่จะเกิดขึ้น |

|  |  |  |  |  |
| --- | --- | --- | --- | --- |
| **พฤติกรรมบ่งชี้** | **ระดับคุณภาพ** | | | |
| **ดีเยี่ยม (4)** | **ดี (3)** | **พอใช้ (2)** | **ปรับปรุง (1)** |
| 1.5 กำหนดทางเลือก | กำหนดทางเลือกในการแก้ปัญหาที่มีความเป็นไปได้มากกว่า 2 วิธี | กำหนดทางเลือกในการแก้ปัญหาที่มีความเป็นไปได้  2 วิธี | กำหนดทางเลือกในการแก้ปัญหาที่มีความเป็นไปได้  1 วิธี | กำหนดทางเลือกในการแก้ปัญหาไม่ได้หรือ  ไม่มีความเป็นไปได้ |
| 1.6 การตัดสินใจเลือกวิธีการ | ตัดสินใจเลือกวิธีการแก้ปัญหาโดยพิจารณาข้อดีและข้อจำกัดซึ่งไม่เกิดผลกระทบในทางลบแก่ตนเองและผู้อื่น | ตัดสินใจเลือกวิธีการแก้ปัญหาโดยพิจารณาข้อดีและข้อจำกัดและมีผลกระทบในทางลบแก่ตนเองและผู้อื่นไม่เกิน 1 ประเด็น | ตัดสินใจเลือกวิธีการแก้ปัญหาโดยพิจารณาข้อดีและข้อจำกัดและมีผลกระทบในทางลบแก่ตนเองและผู้อื่น 2 ประเด็น | ตัดสินใจเลือกวิธีการแก้ปัญหาโดยไม่พิจารณาข้อดีและข้อจำกัดทำให้เกิดผลกระทบในทางลบแก่ตนเองและผู้อื่นมากกว่า 2 ประเด็น |
| 2. การวางแผนในการแก้ปัญหา | มีการวางแผนในการแก้ปัญหาโดยใช้ข้อมูลและรายละเอียดประกอบการวางแผน มีขั้นตอนของแผนงานอย่างชัดเจน และ มีข้อมูลเพียงพอ | มีการวางแผนในการแก้ปัญหาโดยใช้ข้อมูลและรายละเอียดประกอบการวางแผน และมีขั้นตอนของแผนงาน | มีการวางแผนในการแก้ปัญหาโดยใช้ข้อมูลและรายละเอียดประกอบการวางแผน | ไม่มีการวางแผนในการแก้ปัญหา |
| 3. การดำเนินการในการแก้ปัญหา  3.1 การปฏิบัติตามแผน | ปฏิบัติตามแผนการแก้ปัญหา ที่กำหนดไว้ทุกขั้นตอน มีข้อมูลสนับสนุนครบถ้วนสมบูรณ์ | ปฏิบัติตามแผนการแก้ปัญหาที่กำหนดไว้ 2 ใน 3 ของขั้นตอนและมีข้อมูลสนับสนุนสมบูรณ์ | ปฏิบัติตามแผนการแก้ปัญหา ที่กำหนดไว้ 1 ใน 3 ของขั้นตอนและมีข้อมูลสนับสนุนสมบูรณ์ | ไม่มีการปฏิบัติตามแผนการแก้ปัญหาที่วางไว้ |
| 3.2 การตรวจสอบทบทวนแผน | มีการตรวจสอบทบทวนแผนและมีการปรับปรุงแก้ไขข้อบกพร่องครบถ้วนสมบูรณ์ | มีการตรวจสอบทบทวนแผน และมีการแก้ไขข้อบกพร่อง แต่ไม่สมบูรณ์ | มีการตรวจสอบทบทวนแผน | ไม่มีการตรวจสอบทบทวนแผน |
| 3.3 การบันทึกผลการปฏิบัติ | บันทึกผลการปฏิบัติงาน ทุกขั้นตอนและมีความชัดเจน | บันทึกผลการปฏิบัติงาน ทุกขั้นตอน แต่ไม่ค่อยชัดเจน | มีการบันทึกผลการปฏิบัติงานไม่ครบทุกขั้นตอน | ไม่มีการบันทึกผลการปฏิบัติงาน |
| 4. สรุปผลและรายงาน | มีการสรุปผลและจัดทำรายงานอย่างถูกต้อง สมบูรณ์ ชัดเจน | มีการสรุปผลและจัดทำรายงาน | มีการสรุปผลการดำเนินงาน แต่ไม่ได้จัดทำรายงาน | ไม่มีการสรุปและรายงานผล |

**สมรรถนะที่ 4 ความสามารถในการใช้ทักษะชีวิต**

**ตัวชี้วัดที่ 1** ทำงานและอยู่ร่วมกันในสังคมอย่างมีความสุข

|  |  |  |  |  |  |  |
| --- | --- | --- | --- | --- | --- | --- |
| **พฤติกรรมบ่งชี้** | | **ระดับคุณภาพ** | | | | |
| **ดีเยี่ยม (4)** | | **ดี (3)** | **พอใช้ (2)** | **ปรับปรุง (1)** |
| 1. นำความรู้ ทักษะ และกระบวนการที่หลากหลายมาสร้างชิ้นงาน/สิ่งของ/เครื่องใช้ และสามารถนำมาแก้ปัญหา ในการดำเนินชีวิตประจำวันได้อย่างเหมาะสม | ชิ้นงาน/สิ่งของ/เครื่องใช้ที่สร้างสะท้อนถึงการนำหลักการ ความรู้ ทักษะกระบวนการที่หลากหลาย สามารถนำมาใช้แก้ปัญหา  ในการดำเนินชีวิตประจำวันได้เหมาะสม และมีคุณภาพ | | ชิ้นงาน/สิ่งของ/เครื่องใช้ที่สร้างสะท้อนถึงการนำหลักการ ความรู้ ทักษะกระบวนการที่หลากหลาย สามารถนำมาใช้แก้ปัญหา  ในการดำเนินชีวิตประจำวันได้เหมาะสม | | ชิ้นงาน/สิ่งของ/เครื่องใช้ที่สร้าง นำมาใช้แก้ปัญหาในการดำเนินชีวิตประจำวันได้ แต่ไม่สะท้อนถึงการนำกระบวนการความรู้ ที่หลากหลายมาใช้ | ชิ้นงาน/สิ่งของ/เครื่องใช้  ที่สร้าง ไม่สามารถนำมาใช้แก้ปัญหา ในการดำเนินชีวิตประจำวันได้ |
| 2. มีวิธีการในการศึกษาความรู้เพิ่มเติม เพื่อขยายประสบการณ์ไปสู่การเรียนรู้ สิ่งใหม่ตามความสนใจ | สืบค้นความรู้ ข้อมูล ข่าวสารเพิ่มเติมจากการเรียนรู้ในบทเรียน ในประเด็นที่สนใจด้วยวิธีการที่หลากหลาย และนำเสนอผลการสืบค้นเป็น องค์ความรู้เพิ่มเติมจากบทเรียน | | สืบค้นความรู้ ข้อมูล ข่าวสารเพิ่มเติมจาก  การเรียนรู้ในบทเรียน  ในประเด็นที่สนใจ  ด้วยวิธีการที่หลากหลาย  แต่ไม่มีการนำเสนอผล  การสืบค้นเป็นองค์ความรู้เพิ่มเติมจากบทเรียน | | สืบค้นความรู้ ข้อมูล ข่าวสารเพิ่มเติมจากการเรียนรู้ในบทเรียนโดยการสอบถามครูหรือผู้รู้เพื่อให้ได้คำตอบโดยเร็ว | ไม่ปรากฏพฤติกรรมที่แสดงถึงความต้องการในการเรียนรู้เพิ่มเติม |
| 3. ทำงานด้วยตนเองได้สำเร็จ | | ปฏิบัติงานของตน  โดยตนเองได้สำเร็จ | | ปฏิบัติงานของตนเอง  ได้สำเร็จโดยมีผู้แนะนำ | ปฏิบัติงานของตนเองโดย  มีผู้อื่นช่วยเหลือจนสำเร็จ | ปฏิบัติงานของตนเอง  ไม่สำเร็จ |

|  |  |  |  |  |  |  |
| --- | --- | --- | --- | --- | --- | --- |
| **พฤติกรรมบ่งชี้** | | **ระดับคุณภาพ** | | | | |
| **ดีเยี่ยม (4)** | | **ดี (3)** | **พอใช้ (2)** | **ปรับปรุง (1)** |
| 4. ทำงานร่วมกับผู้อื่น สามารถแสดง ความคิดเห็นและยอมรับความคิดเห็นผู้อื่น | แสดงความคิดเห็นของตนเอง รับฟังความคิดเห็นของผู้อื่น สนับสนุนหรือคัดค้านความคิดเห็นของผู้อื่นด้วยกิริยาวาจาที่สุภาพ และให้เกียรติ เมื่อทำงานร่วมกับผู้อื่น | | แสดงความคิดเห็นของตนเอง รับฟังความคิดเห็นของผู้อื่น เมื่อทำงานร่วมกับผู้อื่น | | รับฟังความคิดเห็นของผู้อื่น  เมื่อทำงานร่วมกับผู้อื่น | มีพฤติกรรมที่ไม่สนใจรับฟังความคิดเห็นของผู้อื่นเมื่อทำงานร่วมกับผู้อื่น |
| 5. เห็นคุณค่าของการมีชีวิตและครอบครัว ที่อบอุ่นเป็นสุข | มีผลงานหรือการแสดงออกที่สะท้อนถึงความภาคภูมิใจของตนเอง โดยระบุประเด็นที่ประทับใจ ดังนี้  1. งานที่ช่วยแบ่งเบาภาระ  ในครอบครัว  2. ตั้งใจเรียนหนังสือ  โดยปฏิบัติงานที่ได้รับ  มอบหมายได้อย่างสำเร็จ  3. แสดงออกถึง  ความรัก ความกตัญญู  ต่อผู้ปกครอง ในโอกาส  ที่เหมาะสม | | มีผลงานหรือการแสดงออก ที่สะท้อนถึงความภาคภูมิใจ ในครอบครัวของตนเอง  2 ประเด็น | | มีผลงานหรือการแสดงออก ที่สะท้อนถึงความภาคภูมิใจ ในครอบครัวของตนเอง  1 ประเด็น | ผลงานหรือการแสดงออก ไม่สะท้อนถึงความภาคภูมิใจในครอบครัวของตนเอง |

**ตัวชี้วัดที่ 2** หลีกเลี่ยงพฤติกรรมไม่พึงประสงค์ที่ส่งผลกระทบต่อตนเองและผู้อื่น

|  |  |  |  |  |  |
| --- | --- | --- | --- | --- | --- |
| **พฤติกรรมบ่งชี้** | **ระดับคุณภาพ** | | | | |
| **ดีเยี่ยม (4)** | **ดี (3)** | **พอใช้ (2)** | **ปรับปรุง (1)** |
| 1. รู้จักป้องกัน หลีกเลี่ยงพฤติกรรมเสี่ยง  ต่อการเกิดปัญหาสุขภาพ การล่วงละเมิด  ทางเพศ อุบัติเหตุ สารเสพติด และ  ความรุนแรง | เป็นผู้มีพฤติกรรมต่อไปนี้  1. ดูแลสุขภาพร่างกาย  ของตนตามหลักของสุขบัญญัติ  2. ไม่ใช้สารเสพติดใดๆ ทั้งสิ้น  3. ไม่ก่อเหตุที่นำไปสู่  การทะเลาะวิวาท และ  ความรุนแรง  4. ไม่มีพฤติกรรมทางเพศ  5. ประเมินสถานการณ์  คาดคะเนความเสี่ยง  ในสถานการณ์ต่างๆ อยู่เสมอ  6. มีความยืดหยุ่นทางความคิด  7. มีสุขภาพจิตที่ดีมีมุมมอง  เชิงบวก | เป็นผู้มีพฤติกรรม  ตามข้อ 1-4 และข้อ 5  หรือข้อ 6 หรือข้อ 7 /  ข้อใดข้อหนึ่ง | เป็นผู้มีพฤติกรรม  ตามข้อ 1-4 | เป็นผู้มีพฤติกรรม  ไม่ครบ ตามข้อ 1-4 |
| 2. จัดการกับอารมณ์และความเครียดได้ด้วยวิธีการที่เหมาะสม | ควบคุมอารมณ์โดยไม่แสดงความฉุนเฉียวหรือไม่พอใจ ด้วยคำพูด กิริยาอาการต่อ หน้าผู้อื่น  ใช้เวลาว่างในการปฏิบัติกิจกรรม  ที่เป็นประโยชน์เพื่อผ่อนคลายความเครียดได้ | ควบคุมอารมณ์โดยไม่แสดงความฉุนเฉียวหรือไม่พอใจด้วยคำพูด กิริยาอาการ  ต่อหน้าผู้อื่น ใช้เวลาว่าง  เพื่อผ่อนคลายความเครียด | ควบคุมอารมณ์โดยไม่แสดงความฉุนเฉียวหรือไม่พอใจ ด้วยคำพูด กิริยาอาการ  ต่อหน้าผู้อื่นเมื่อมีผู้ชี้แนะท้วงติง | ควบคุมอารมณ์ ความรู้สึก ของตนเองไม่ได้ แสดงอารมณ์ ความรู้สึกของตนเองอย่างไม่เหมาะสม |

**สมรรถนะที่ 5 ความสามารถในการใช้เทคโนโลยี**

**ตัวชี้วัดที่ 1** เลือกและใช้เทคโนโลยีเพื่อพัฒนาตนเองและสังคม

|  |  |  |  |  |
| --- | --- | --- | --- | --- |
| **พฤติกรรมบ่งชี้** | **ระดับคุณภาพ** | | | |
| **ดีเยี่ยม (4)** | **ดี (3)** | **พอใช้ (2)** | **ปรับปรุง (1)** |
| 1. เลือกและใช้เทคโนโลยีในการเรียนรู้อย่างสร้างสรรค์และมีคุณธรรม | เลือกและใช้เทคโนโลยีที่เหมาะสมในการสืบค้น ค้นคว้า รวบรวม สรุปความรู้ได้ด้วยรูปแบบ  ของตนเองอย่างสร้างสรรค์ | เลือกและใช้เทคโนโลยีที่เหมาะสมในการสืบค้น ค้นคว้า รวบรวมความรู้  ได้ด้วยตนเองอย่างถูกต้อง | ใช้เทคโนโลยีในการสืบค้น ค้นคว้า รวบรวมความรู้  ได้ด้วยตนเองอย่างถูกต้อง | ใช้เทคโนโลยีในการสืบค้น ค้นคว้า รวบรวมความรู้  ได้โดยมีผู้แนะนำหรือลอกเลียนแบบผู้อื่น |
| 2. เลือกและใช้เทคโนโลยีในการสื่อสารอย่างสร้างสรรค์และมีคุณธรรม | เลือกและใช้เทคโนโลยี  ที่เหมาะสมในการรับและส่งสาร ที่เป็นประโยชน์ให้ผู้อื่นเข้าใจได้ด้วยตนเองอย่างถูกต้องและไม่ทำให้ผู้อื่นเดือดร้อน | เลือกและใช้เทคโนโลยี  ที่เหมาะสมในการรับและส่งสาร ให้ผู้อื่นเข้าใจได้ด้วยตนเองอย่างถูกต้องและ  ไม่ทำให้ผู้อื่นเดือดร้อน | ใช้เทคโนโลยีที่เหมาะสม  ในการรับและส่งสารให้ผู้อื่นเข้าใจได้ด้วยตนเอง  อย่างถูกต้อง | ใช้เทคโนโลยีที่เหมาะสม  ในการรับและส่งสารให้ผู้อื่นเข้าใจโดยมีผู้แนะนำหรือควบคุม |
| 3. เลือกและใช้เทคโนโลยีในการทำงานและนำเสนอผลงานอย่างสร้างสรรค์และมีคุณธรรม | เลือกและใช้เทคโนโลยี  ที่เหมาะสมเพื่อลดขั้นตอน  และเวลาในการทำงาน และนำเสนอผลงานที่เป็นประโยชน์ต่อผู้อื่นได้ด้วยตนเองอย่างถูกต้อง แปลกใหม่ น่าสนใจ และไม่ทำให้ผู้อื่นเดือดร้อน | เลือกและใช้เทคโนโลยี  ที่เหมาะสมเพื่อลดขั้นตอนและเวลาในการทำงาน และนำเสนอผลงานได้ด้วยตนเองอย่างถูกต้อง และ  ไม่ทำให้ผู้อื่นเดือดร้อน | ใช้เทคโนโลยีที่เหมาะสม  เพื่อลดขั้นตอนและเวลา  ในการทำงาน และนำเสนอผลงานได้ด้วยตนเองอย่างถูกต้อง | ใช้เทคโนโลยีเพื่อลดขั้นตอนและเวลาในการทำงาน นำเสนอผลงานได้  โดยมีผู้แนะนำหรือควบคุม |
| 4. เลือกและใช้เทคโนโลยีในการแก้ปัญหาอย่างสร้างสรรค์และมีคุณธรรม | เลือกและใช้เทคโนโลยี  ที่เหมาะสมในการแก้ปัญหาของตนเองและผู้อื่นอย่างสร้างสรรค์โดยไม่ทำให้ผู้อื่นเดือดร้อน | เลือกและใช้เทคโนโลยี  ที่เหมาะสมในการแก้ปัญหาของตนเองอย่างสร้างสรรค์โดยไม่ทำให้ผู้อื่นเดือดร้อน | ใช้เทคโนโลยีที่เหมาะสม  ในการแก้ปัญหาได้ด้วยตนเองโดยไม่ทำให้ผู้อื่นเดือดร้อน | ใช้เทคโนโลยี  ในการแก้ปัญหา  โดยมีผู้แนะนำหรือควบคุม |



**แนวทางการประเมินสมรรถนะสำคัญของผู้เรียน (Rubric)**

**สำหรับโรงเรียนในสังกัดองค์การบริหารส่วนจังหวัดศรีสะเกษ**

**ที่ใช้นวัตกรรมสอนคิด ตามแนวทาง Thinking School**

**อิงคู่มือการประเมินสมรรถนะสำคัญของผู้เรียนระดับการศึกษาขั้นพื้นฐาน**

**ตามหลักสูตรแกนกลางการศึกษาขั้นพื้นฐาน พุทธศักราช 2551**

**สำนักทดสอบทางการศึกษา สำนักงานคณะกรรมการการศึกษาขั้นพื้นฐาน**

**สมรรถนะที่ 1 ความสามารถในการสื่อสาร**

**สมรรถนะที่ 2 ความสามารถในการคิด**

**สมรรถนะที่ 3 ความสามารถในการแก้ปัญหา**

**สมรรถนะที่ 4 ความสามารถในการใช้ทักษะชีวิต**

**สมรรถนะที่ 5 ความสามารถในการใช้เทคโนโลยี**

**ศึกษานิเทศก์ ฝ่ายบริหารการศึกษา**

**กองการศึกษา ศาสนาและวัฒนธรรม องค์การบริหารส่วนจังหวัดศรีสะเกษ**

**สารบัญ**

**หน้า**

**สมรรถนะที่ 1 ความสามารถในการสื่อสาร**

**ตัวชี้วัดที่ 1** ใช้ภาษาถ่ายทอดความรู้ ความเข้าใจ ความคิด ความรู้สึก และทัศนะของตนเองด้วยการพูดและการเขียน1-2

**สมรรถนะที่ 2 ความสามารถในการคิด**

**ตัวชี้วัดที่ 1** คิดพื้นฐาน (การคิดวิเคราะห์)3

**ตัวชี้วัดที่ 2** คิดขั้นสูง (การคิดสังเคราะห์ คิดสร้างสรรค์ คิดอย่างมีวิจารณญาณ)4

**สมรรถนะที่ 3 ความสามารถในการแก้ปัญหา**

**ตัวชี้วัดที่ 1** ใช้กระบวนการแก้ปัญหาโดยวิเคราะห์ปัญหา วางแผนในการแก้ปัญหา ดำเนินการแก้ปัญหา ตรวจสอบ และสรุปผล5-6

**สมรรถนะที่ 4 ความสามารถในการใช้ทักษะชีวิต**

**ตัวชี้วัดที่ 1** ทำงานและอยู่ร่วมกันในสังคมอย่างมีความสุข **7-8**

**ตัวชี้วัดที่ 2** หลีกเลี่ยงพฤติกรรมไม่พึงประสงค์ที่ส่งผลกระทบต่อตนเองและผู้อื่น9

**สมรรถนะที่ 5 ความสามารถในการใช้เทคโนโลยี**

**ตัวชี้วัดที่ 1** เลือกและใช้เทคโนโลยีเพื่อพัฒนาตนเองและสังคม10

**คำนำ**

แนวทางการประเมินสมรรถนะสำคัญของผู้เรียน ตามหลักสูตรแกนหลางการศึกษาขั้นพื้นฐาน พุทธศักราช 2551 โรงเรียนในสังกัดองค์การบริหารส่วนจังหวัดศรีสะเกษ ที่ใช้นวัตกรรมสอนคิด ตามแนวทาง Thinking School ฉบับนี้ จัดทำขึ้น โดยอิงคู่มือการประเมินสมรรถนะสำคัญของผู้เรียน ระดับการศึกษาขั้นพื้นฐาน ตามหลักสูตรแกนกลางการศึกษาขั้นพื้นฐาน พุทธศักราช 2551 สำนักทดสอบทางการศึกษา สำนักงานคณะกรรมการการศึกษาขั้นพื้นฐาน เพื่อเป็นแนวทางในการนำไปปรับใช้เป็นเกณฑ์ในการวัดและประเมินผลสมรรถนะสำคัญของผู้เรียน ในแผนการจัดการเรียนรู้ให้เหมาะสมกับองค์ประกอบของแผนการจัดการเรียนรู้ ตามรูปแบบโรงเรียนในสังกัดองค์การบริหารส่วนจังหวัดศรีสะเกษ ที่ใช้นวัตกรรมสอนคิด ตามแนวทาง Thinking School

ขอขอบพระคุณนายกวิชิต ไตรสรณกุล นายกองค์การบริหารส่วนจังหวัดศรีสะเกษ รองนายกองค์การบริหารส่วนจังหวัดศรีสะเกษ ปลัดองค์การบริหารส่วนจังหวัดศรีสะเกษ ท่านผู้ทรงคุณวุฒิ คณะวิทยากร ผู้อำนวยการกองการศึกษา ศาสนาและวัฒนธรรม หัวหน้าฝ่าย ศึกษานิเทศก์ทุกท่าน ที่ส่งเสริม สนับสนุน จัดอบรม พัฒนาและสร้างความเข้าใจในการพิจารณา กลั่นกรองแนวทางการประเมินสมรรถนะสำคัญของผู้เรียน ตามหลักสูตรแกนกลางการศึกษาขั้นพื้นฐาน พุทธศักราช 2551 สำเร็จลุล่วงด้วยดี หวังเป็นอย่างยิ่งว่า แนวทางการประเมินสมรรถนะสำคัญของผู้เรียนฯฉบับนี้ จะเป็นเอกสารที่เกิดประโยชน์สูงสุดต่อการนำไปปรับใช้ในการวัดและประเมินผล ที่เน้นสมรรถนะสำคัญของผู้เรียนอย่างแท้จริง

จัดทำโดย

คณะกรรมการขับเคลื่อนนวัตกรรมสอนคิด ตามแนวทาง Thinking School

โรงเรียนในสังกัดองค์การบริหารส่วนจังหวัดศรีสะเกษ

**คณะกรรมการพิจารณา กลั่นกรองแนวทางการประเมินสมรรถนะสำคัญของผู้เรียน**

**ตามหลักสูตรแกนกลางการศึกษาขั้นพื้นฐาน พุทธศักราช 2551**

**โรงเรียนในสังกัดองค์การบริหารส่วนจังหวัดศรีสะเกษ ที่ใช้นวัตกรรมสอนคิด ตามแนวทาง Thinking School**

**คณะกรรมการที่ปรึกษา**

1. นายวิชิต ไตรสรณกุล นายกองค์การบริหารส่วนจังหวัดศรีสะเกษ

2. นายมานะพันธ์ อังคสกุลเกียรติ รองนายกองค์การบริหารส่วนจังหวัดศรีสะเกษ

3. นายไกรศักดิ์ วรทัต ปลัดองค์การบริหารส่วนจังหวัดศรีสะเกษ

4. นายเอกชัย ตองอบ ผู้ทรงคุณวุฒิด้านการศึกษา

5. ว่าที่พันตรีพิศาล วรจักร์ ผู้ทรงคุณวุฒิด้านการศึกษา

6. นางเกิดศิริ ทองนวล ผู้ทรงคุณวุฒิด้านการศึกษา

7. นางอินทุ์อร บุญเนตร ผู้อำนวยการกองการศึกษา ศาสนาและวัฒนธรรม

8. นางวิไลรัตน์ เทียบสิทธิคุณ นักวิชาการศึกษาชำนาญการ รักษาการในตำแหน่ง

หัวหน้าฝ่ายบริหารการศึกษา

**คณะกรรมการดำเนินงาน**

1. นางสาวธันร์ญพรน์ ไชยพรรค ศึกษานิเทศก์เชี่ยวชาญ

2. นางณชา แสนจันทร์ ศึกษานิเทศก์เชี่ยวชาญ

3. นางศิริประภา ษรจันทร์ศรี ศึกษานิเทศก์เชี่ยวชาญ

4. นางจิราธร มูลเสนา ศึกษานิเทศก์เชี่ยวชาญ

5. นางปิยะพันธ์ พิชญ์ประเสริฐ ศึกษานิเทศก์เชี่ยวชาญ

6. นางสาวธนพร แก้วสุด ศึกษานิเทศก์ชำนาญการพิเศษ

7. นางสาวจินตนา มรรคสันต์ ศึกษานิเทศก์ชำนาญการพิเศษ

8. นายมนตรี ระยับศรี ศึกษานิเทศก์ชำนาญการพิเศษ

9. นายอดิศักดิ์ พละศักดิ์ ศึกษานิเทศก์ชำนาญการพิเศษ

10. นางสาวธนพร แก้วสุด ศึกษานิเทศก์ชำนาญการพิเศษ

11. นางสาวณิญาพรรน์ภักร์ พวงพันธ์ ศึกษานิเทศก์ชำนาญการ

12. ผู้บริหารสถานศึกษาโรงเรียนในสังกัดองค์การบริหารส่วนจังหวัดศรีสะเกษ คณะกรรมการขับเคลื่อนนวัตกรรมสอนคิด ตามแนวทาง Thinking School